《予与子寔避盗同走崆峒予以其年十一月归侍金》
宋代·利登

闻君归梅水，经我凤凰山。
走马来相会，匆匆具杯盘。
君行今已反，我归梦尚寒。
回首旧游处，白骨犹荒烟。
昔年崆峒别，心已死生看。
今日寒林霜，收悲暂欣懽。
善还已不期，恶别似不难。
世事未可极，临分更盘桓。

作者简介：利登（生卒年不详）字履道，号碧涧，南城（今属江西）人，一说金川（今属四川）人。